449.14 REGOLAMENTI DWAR L-UŻU TA’ MATERJAL KOMBUSTIBBLI FL-IFRAN L-AVVIŻ LEGALI 109 tal-1989, kif emendat bl-Atti XXXIV tal-2014 u XXV tal-2015. L-AVVIŻ LEGALI 109 tal-1989, kif emendat bl-Atti XXXIV tal-2014 u XXV tal-2015. 1. It-titolu ta’ dawn ir-regolamenti hu Regolamenti dwar l-Użu ta’ Materjal Kombustibbli fl-Ifran. 2. Tifsir. F’dawn ir-regolamenti, sakemm ir-rabta tal-kliem ma teħtieġx xort’oħra, il-kelma "forn" tinkludi kull stabbiliment fejn ikun hemm forn jew kull stabbiliment ieħor bħal u minkejja kif dan jista’ jissejjaħ. 3. Materjal kombustibbli li jista’ jintuża. Emendat: XXXIV.2014.60; XXV.2015.41. Ħadd ma jista’, fit-tħejjija ta’ ikel għall-bejgħ għall-konsum tal-bniedem, permezz ta’ tisjir, ħami jew billi tiġi applikata xi għamla oħra ta’ trattament bis-ħana f’xi forn- (a) juża xi materjal kombustibbli li ma jkunx materjal kombustibbli mingħajr kontenut ta’ ċomb, fornut minn kull persuna regolata mir-Regolatur għas-Servizzi tal-Enerġija u l-Ilma; jew (b) juża xi materjal kombustibbli bħal dak li hemm imsemmi fil-paragrafu (a) wara li dan ikun diġà intuża għal xi għan ieħor li ma jkunx ta’ tisjir jew ta’ ħami jew ta’ trattament bis-ħana ġewwaforn; jew (ċ) juża xi materjal ta’ l-injam li jkun miżbugħ. 4. Żamma ta’ materjal projbit. (1) Ebda detentur ta’ liċenza ta’ fornu ebda furnar ma għandhom iżommu jew jippermettu li jinżammu ġewwa forn, jew fl-inħawi ta’ barra li jiġu minnufih biswitu, xi materjal ta’ l-injam mormi li jkun ipprojbit jew xi materjal kombustibbli li jkun intuża għal għanijiet li ma jkunux ta’ tisjir jew ħami, jew xi materjal kombustibbli ieħor li jkun mod ieħor projbit skond dawn ir-regolamenti. (2) Is-sejba ta’ xi materjal ta’ l-injam jew materjal kombustibbli projbit ġewwaforn jew fl-inħawi ta’ barra li jiġu minnufih biswitu għandha titqies daqs li kieku l-injam jew il-materjal kombustibbli kien qiegħed jinżammmid-detemtur ta’ liċenza jew minn furnar għall-użu bħala materjal kombustibbli għat-tisjir, ħami jew xi għamla oħra ta’ trattament bis-ħana, ħlief jekk huwa jista’ jipprova illi jkunħa l-passi neċessarji biex jinforma lill-pubbliku li ma kienx aktar jeħtieġ provvista ta’ dak l-injam jew materjal kombustibbli, illi ma jkunx fil-fatt daħħal jew uża dak l-injam jew materjal kombustibbli fil-forn tiegħu, u illi kien minnufih informa l-awtoritajiet tal-Pulizija bis-sejba tiegħu ta’ dak l-injam jew materjal kombustibbli fl-inħawi ta’ barra li jiġu minnufih biswitil-forn tiegħu. 5. Bejgħ projbit. Ħadd ma jista’ jbiegħ, joffri, juri, jagħmel reklam għall-bejgħ, jew jagħti bħala kumpens jew xort’oħra xi ikel li jkun issajjar, inħema jew li kellu xi għamla oħra ta’ trattament bis-ħana applikat kontra d-disposizzjonijiet ta’ dawn ir-regolamenti.